今夜一丁:肉感小美人 佗槍騷H奶
何謂「巾幗不讓鬚眉」?意思指女性嘅能力不輸畀男性,而喺今時今日,相信冇人會提出質疑,事關新一代嘅女生,文又得,武又得,就算舞刀弄槍都好平常,唔會招嚟歧異目光,好似美澄衿依呢位肉感小美人,喺最近嘗試揸槍搵食,希望喺舞台劇界殺出個未來!
鮮嫩好波
唔少男士都係無肉不歡,連審美標準都係鍾意一啲有少少肉地嘅女性,唔信嘅話,只要留意一下日本寫真界,你會發現好多人氣女優屬於肉感美人,今年26歲嘅美澄衿依就係其中之一。
出生於日本福岡縣嘅衿依,係一位日美混血兒,五官標致,氣質鬼鬼哋,但又帶有一種日本女仔獨有嘅萌系感覺!身材方面,衿依同好多洋妞一樣,胴體豐滿,唔止心口有對鮮嫩又彈手嘅重量級H奶,仲有個又圓又大嘅巨躉添!
活躍舞台界
以童顏巨乳為賣點嘅衿依,曾參加選美活動,獲得亞軍之後,開始喺寫真界走紅。原來阿妹一直對演戲好有興趣,本來諗住做舞台劇演員,但後來得到藝能事務所嘅賞識,要簽佢做藝人,點知喺呢個時候,身邊有朋友向佢大潑冷水,搞到佢勁唔忿氣,於是下定決心投身藝人行列,誓要威畀大家睇,之後就做埋寫真女優!
講真衿依喺影視圈嘅發展只係一般般,但喺舞台劇方面就相當活躍,演出嘅劇目一個接一個,最近喺《MIANEYO》一劇,嘗試大玩復古打扮,變身上世紀70年代嘅女性,仲會佗槍演出添!不過,喺筆者眼中,阿妹嗰對H奶先係最具殺傷力!
社交網站
近期美澄衿依喺舞台劇界相當活躍,登入其社交網,就會知道佢嚟緊有乜嘢好戲上演,仲會搵到唔少性感寫真照。
Profile
年齡:26歲
身高:5呎4吋
三圍:35-24-35
撰文:賢